काम्या की जान बचाने वाला इंसान आज हॉस्पिटल में था, दोनों के लिए ये परीक्षा की घड़ी थी
डॉ. अतुल उस समय 35 के रहे होंगे। यंग, हैंडसम और मुस्कुराता चेहरा। कोई भी पेशेंट देखे तो उनका रंग-रूप देखकर ही ठीक हो जाए।
मैं कमरा नंबर 143 की अटेंडेंट काम्या हूं। मैं डॉ. अतुल को मशीनों से जकड़े हुए और वेंटिलेटर पर लेटे हुए नहीं देख सकती। उन्होंने मुझे उस समय वह सब कुछ दिया, जब मेरे अपनों ने मेरा साथ छोड़ दिया था। बस यहीं से शुरू होती है मेरी कहानी...
एंबुलेंस के तेज सायरन के बीच स्ट्रेचर पर एक रौबीली काया सिकुड़ी हुई सी कमरा नंबर 143 में एंटर हुई। डॉक्टर्स की पूरी फौज उस स्ट्रेचर के साथ-साथ दाखिल हुई। वेंटिलेटर की मशीन की हरेक बीप पर डॉक्टर अतुल की धड़कनें घटती-बढ़ती दिखाई दे रही थीं। ऑक्सीजन कम होने से वह बिस्तर से बंधे हुए थे और उन्हें मास्क से लगातार ऑक्सीजन दी जा रही थी।
डॉक्टर्स की पूरी फौज बार-बार अंदर और बाहर दौड़ रही थी। कमरा नंबर 143 की अटेंडेंट तो मैं हूं। पर मुझे इसकी जानकारी किसी ने क्यों नहीं दी?
काम्या, डॉक्टर अतुल के ही हॉस्पिटल में नर्सिंग इंचार्ज थी और हॉस्पिटल में कमरा नंबर 3 को काम्या ने ही बदलकर 143 का नाम दिया था। इन नंबर को कोड लैंग्वेज में 'आई लव यू’ कहते हैं, पर डॉ. अतुल कमरा नंबर 143 में कैसे?
डॉक्टर्स की टीम आपस में बात कर रही थी कि तभी डॉ. अतुल का ऑक्सीजन सैचुरेशन लगातार गिरता जा रहा था।
डॉ. अतुल को इस हालत में देखती काम्या पुरानी यादों के फ्लैशबैक में खो गई।
'बचा लो डॉक्टर साहब! सुना है, आपने सभी की जान बचाई है। मेरी एक ही बेटी है, साहब इसे बचा लो।’
काम्या स्ट्रेचर पर लेटी दर्द से बुरी तरह से चीख रही थी और उसे अपने दर्द के बीच मां की आवाज भी सुनाई दे रही थी। काम्या की एक किडनी डैमेज थी। दोनों किडनी को 100% काम करना चाहिए, पर काम्या की एक किडनी तो खराब थी और दूसरी भी सही से काम नहीं कर रही थी। जिस वजह से उसे तेज दर्द उठा और मां हॉस्पिटल लेकर आ गईं।
काम्या की हालत बेहद खराब थी। 2-4 डायलिसिस के बाद भी उसके बचने के आसार कम थे। उसे बचाने के लिए अतुल के पास एक ही ऑप्शन था और वह था किडनी ट्रांसप्लांट।
ट्रांसप्लांट करना इतना आसान भी नहीं था, क्योंकि किडनी चाहिए थी। अतुल ने काम्या की मां को बताया, पर उनके पास अपना कहने वाला कोई नहीं था। काम्या की मां ने कहा, “बेटा, मेरी किडनी लगा दो, पर मेरी बच्ची को बचा लो।”
अतुल ने काम्या की मां का चेकअप किया, पर उनकी किडनी की रिपोर्ट भी सही नहीं थी। मां को ब्लड शुगर था तो किडनी वैसे भी नहीं लगती। और किडनी ट्रांसप्लांट के लिए मोटी रकम भी चाहिए थी।
डॉ. अतुल लगातार अपडेट ले रहे थे, पर काम्या की मां के पास इतना पैसा ही नहीं था।
डॉ. अतुल तो काम्या को स्ट्रेचर पर लेटा देख ही अपना दिल हार गए थे, ऐसे में उन्होंने मां से वादा किया कि जैसे भी हो उनकी बेटी की जान बचा ली जाएगी।
वही हुआ, डॉ. अतुल ने काम्या का किडनी ट्रांसप्लांट किया। ऑपरेशन सक्सेसफुल रहा। काम्या के अगले 24 घंटे क्रिटिकल थे, लेकिन डॉ. अतुल को अपनी सर्जरी पर पूरा यकीन था।
डॉ. अतुल उस रात सो न सके। रात भर उसी हॉस्पिटल के कमरा नंबर 3 में रहे। सुबह होते ही वह काम्या के सिरहाने खड़े नजर आए। सारी रिपोर्ट्स ठीक आई थीं, पर अब इंतजार था तो बस काम्या की आंखें खुलने का।
कुछ देर बाद काम्या ने आंखें खोलीं और डॉक्टर्स की पूरी टीम को जश्न मनाते हुए देखा तो उसके चेहरे पर हल्की मुस्कुराहट आ गई।
काम्या ने सबको ‘थैंक यू’ कहा और उसकी मां तो जैसे डॉ. अतुल के हाथ को पकड़े लाख दुआएं दे रही थीं।
काम्या लगभग तीन हफ्ते हॉस्पिटल में रही, पर वो कमरा जैसे हॉस्पिटल की जान बन गया था। काम्या ने मां से पूछा कि इतना पैसा कहां से आया? पर मां ने कहा, “परेशान मत हो, किसी तरह पैसों का इंतजाम हो गया था।”
“पर मां फिर भी…” काम्या को पता था कि मां ने कैसे किया होगा सब मैनेज।
लेकिन डॉ. अतुल ने काम्या की मां से मना कर दिया था कि यह बात काम्या को पता न चले।
उनकी माली हालात को देखकर डॉ. अतुल ने कमरा नंबर 3 की देखरेख काम्या को सौंप दी ताकि महीने का खर्च भी उसे मिलता रहे और उसके आत्मसम्मान को भी ठेस न पहुंचे।
आज काम्या को डिस्चार्ज होना था। डॉ. अतुल ने उस दिन काम्या से काफी बात की और ठीक हो जाने पर उसे जॉइन करने को कहा।
डिस्चार्ज होने के तीन महीने बाद अतुल अपने केबिन में काम्या का इंतजार कर ही रहा था कि डोर के बाहर से आवाज आई, “मे आई कम इन, सर!” काम्या ने इजाजत लेनी चाही।
“प्लीज, कम इन,” डॉ. अतुल ने कहा।
डॉ. अतुल तो पहले से दिल हारे बैठे थे, पर काम्या तो बॉस के रूप में उन्हें देख रही थी।
डॉ. अतुल उस समय 35 के रहे होंगे। यंग, हैंडसम और मुस्कुराता चेहरा। कोई भी पेशेंट देखे तो उनका रंग-रूप देखकर ही ठीक हो जाए।
डॉ. अतुल ने काम्या को कमरा नंबर 3 सौंप दिया। उसमें ज्यादातर बच्चों को एडमिट किया जाता। काम्या बहुत खुशमिजाज और चुलबुली लड़की थी। उसकी बातचीत के अंदाज से बच्चे अपनी बीमारियां भूल जाते और हंसते रहते। ऐसा करते-करते कब एक साल बीत गया पता ही नहीं चला।
डॉ. अतुल भी सर्जरी और फॉरेन ट्रिप में बिजी रहते। स्टडी के लिए डॉ. अतुल एक महीने के लिए बाहर गए। जब लौटकर आए तो सीधे कमरा नंबर 3 में फूल लेकर पहुंच गए। उन्होंने आज मन बनाया था कि वो काम्या को प्रपोज कर हमेशा के लिए अपना बना लेंगे, अब और इंतजार वो करना नहीं चाहते थे।
कमरा नंबर 3 में काफी शोर सुनाई दे रहा था। डॉ. अतुल वहां पहुंचे तो पता चला काम्या को सब बच्चे याद कर रहे हैं। काम्या एक महीने की छुट्टी पर है, क्योंकि उसकी शादी हो गई है।
जैसे ही डॉ. अतुल को काम्या की शादी का पता चला उनके हाथों से फूल नीचे गिर गए। परेशान बच्चे डॉ. अतुल से पूछने लगे कि दीदी कब आएंगी? उन्होंने बच्चों को विश्वास दिलाया कि तुम्हारी दीदी जरूर वापस आएगी। बच्चे इतना सुनकर ही खिलखिला उठे।
डॉ. अतुल के लिए यह पल मौत से कम नहीं था। उन्होंने काम्या का बेसब्री से इंतजार किया, पर गलती यह हुई कि उसे अपने दिल का हाल नहीं बता पाए। शायद यह उनकी नासमझी भरी मैच्योरिटी ही रही होगी कि वह सही वक्त का इंतजार कर रहे थे।
डॉ. अतुल का मन उस दिन काम में नहीं लगा। आंसू थे कि बार-बार पोरों पर आकर थम रहे थे। वो अपना दर्द किसी से कह भी नहीं सकते थे। आज एक बड़ा सर्जन खुद का दिल हार बैठा था। वह एक ऐसा मरीज बन गया था, जिसके दर्द की कोई दवा नहीं थी। कुछ दिनों बाद हालत संभालने पर वो काम्या की मां से मिलने पहुंचे।
काम्या की मां ने जो बताया उसे सुनकर तो डॉ. अतुल और कमजोर पड़ गए। मां ने अतुल से बताया, “काम्या का पति उसे रोज मारता-पीटता है, दहेज के लिए रोज यहां पटक जाता है। घर से निकालने की धमकी देता है। वह वहां फंस गई है, बेटा। क्या तुम उसकी मदद करोगे?”
एक बार फिर डॉ. अतुल उस कंडीशन में थे, जहां वह मना कर ही नहीं सकते थे। उन्हें किसी भी तरह काम्या को उस शादी से बाहर निकालना था।
डॉ. अतुल ने हैरानी से उसकी मां से पूछा, “लेकिन आंटी, आपने काम्या की शादी अचानक ऐसी जगह क्यों कर दी? आपने जांच-पड़ताल नहीं की?”
“बेटा, एक रिश्तेदार ने बताया कि लड़का अच्छी नौकरी करता है। उसे बस काम्या चाहिए और वह उसकी नौकरी भी बंद नहीं करवाएगा। बस यही सब सुनकर मैं राजी हो गई। मेरे कहने पर काम्या भी मान गई,” मां से बड़ी ही सादगी से डॉ. अतुल को सारी स्थिति बताई।
“पर आंटी, अभी काम्या कहां है, कैसी है?”
“वह इसी शहर में है,” मां ने बताया।
“क्या उसका फोन नंबर मिल सकता है?”
उसका नंबर मिलते ही डॉ. अतुल ने काम्या से बात करनी चाही। उन्होंने फोन मिलाया तो काम्या की आवाज सुनाई दी, “हेलो!”
“काम्या, मैं डॉ. अतुल!”
डॉ. अतुल की आवाज सुनते ही काम्या ने मदद की गुहार लगाई, “सर, प्लीज हेल्प मी। मुझे यहां से ले जाइए।”
काम्या के इतना कहते ही डॉ. अतुल उसके ससुराल वालों को कुछ रुपए देकर उसे वहां से ले आये।
एक वकील से कहकर उसका तलाक करवा दिया और एक बार फिर उसे हॉस्पिटल जॉइन करने को कहा। धीरे-धीरे ही सही पर काम्या अब अपने दर्द से बाहर आने लगी थी। उसे इस दर्द से बाहर आता देख डॉ. अतुल के मन की उम्मीद जगी कि वह काम्या को अपनी जिंदगी में अब शामिल कर सकते हैं। कभी कभी डॉ. अतुल ये सोचते कि शायद उनका स्वार्थ उनसे ये सब करा रहा है। लेकिन अब वो काम्या से दूर रहना नहीं चाहते थे।
डॉ. अतुल अपने दिल का हाल बताने के लिए सही वक्त का इंतजार कर रहे थे। आहिस्ता-आहिस्ता ही सही पर उन्होंने अपना मन काम्या के आगे खोलकर रख दिया था।
वो कहते हैं न कि कुछ बातें खामोशी के साथ कह दी जाएं तो ज्यादा अच्छी लगती हैं। डॉ. अतुल और काम्या के बीच खामोशी ही जुबान बन गई।
एक दिन डॉ. अतुल ने आगे बढ़ कर काम्या का हाथ थाम कर कहा कि मैं तुमसे शादी करना चाहता हूं। उस दिन काम्या को पहली बार लगा लगा कि शायद कोई ठंडी हवा का झोंका उस पर से होकर गुजर गया हो।
“काम्या, काम्या…” उसकी कलीग नर्स ने आवाज दी, तब कहीं जाकर वह यादों के उस झुरमुट से बाहर आ पाई।
पूरे 48 घंटे बाद डॉ. अतुल को होश आया। काम्या उसी बेड के सिरहाने सो रही थी, शायद वह रात भर की जगी हुई थी।
काम्या को अपने पास सोता देख डॉ. अतुल को ऐसे लगा जैसे मानो कल की ही बात है। जब वह काम्या का ऑपरेशन कर रहे थे और वो खुद उसके सिरहाने सोए थे और आज वह दिन है जब खुद डॉ. अतुल बीमार पड़े हैं और काम्या उनके पास है। डॉ. अतुल की आंखें भीग गईं।
इतने में काम्या जाग गई। उसकी आंखों में ढेरों सवाल थे। डॉ. अतुल जैसे उसके सारे सवालों का एक-एक कर जवाब देना चाहते थे कि तभी एक बार फिर से उसके सीने में दर्द उठा।
काम्या ने चीखकर डॉक्टर को बुलाया। डॉ. अतुल को फिर से अटैक आया था। दिल कमजोर था डॉ. अतुल का, इसलिए एक के बाद एक पूरे दो अटैक आ चुके थे। फिर शायद उनकी चेस्ट थेरेपी के बाद सांस एक बार फिर वापस लौट आई। एक बार फिर डॉ. अतुल स्टेबल पोजीशन में आ चुके थे। शायद कुछ कहने के लिए उनकी सांसें अटकी थीं।
डॉ. अतुल ने बाकी डॉक्टर्स को बाहर जाने का इशारा किया और काम्या को वहीं रोक लिया। इस बार काम्या ने बिना देरी के बता दिया कि इसका नाम कमरा नंबर 143 इसलिए दिया, ताकि आप समझ सकें कि इसका मतलब है 'आई लव यू’।
आप समझ नहीं सके तो कोई बात नहीं, जो कभी न कह सकी वह आज कहती हूं ‘आई लव यू’। मैं आपको इस हाल में नहीं देख सकती। आपको मेरे लिए अच्छा होना होगा।और काम्या ने उनके हाथ पर अपना सिर टिका दिया।
डॉ. अतुल का आज डिस्चार्ज डे है और काम्या उनका घर सजाने में बिजी है। तभी उसे हॉस्पिटल की गाड़ी की आवाज सुनाई दी। डॉ. अतुल को अपने असिस्टेंट के साथ खड़े देखने के बावजूद वह उनके गले लग गई।
- गीतांजलि
E-इश्क के लिए अपनी कहानी इस आईडी पर भेजें: db।women@dbcorp।in
सब्जेक्ट लाइन में E-इश्क लिखना न भूलें
कृपया अप्रकाशित रचनाएं ही भेजें